สศค.เผยเศรษฐกิจไทยเดือนพ.ค.ขยายตัวดี
สศค.ชี้ส่งออกและการบริโภคภาคเอกชน ทำให้เศรษฐกิจเดือน พ.ค. ขยายตัวได้ต่อเนื่อง
29 มิ.ย. 2560

สศค.ชี้ส่งออกและการบริโภคภาคเอกชน ทำให้เศรษฐกิจเดือน พ.ค. ขยายตัวได้ต่อเนื่องนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ภาวะเศรษฐกิจเดือน พ.ค. 2560 มีสัญญาณการขยายตัวต่อเนื่อง โดยได้รับแรงขับเคลื่อนสำคัญจากการส่งออกที่ขยายตัวได้ในระดับสูงถึง 13.7% นอกจากนี้ การบริโภคภาคเอกชนมีสัญญาณปรับตัวดีสะท้อนจาก การจัดเก็บภาษีมูลค่าเพิ่มที่ขยายตัว 7.6% สอดคล้องกับปริมาณรถจักรยานยนต์จดทะเบียนใหม่ขยายตัวต่อเนื่องที่ 15.4% โดยมีปัจจัยสนับสนุนจากรายได้เกษตรกรขยายตัวต่อเนื่องที่ 5.1%สำหรับการลงทุนภาคเอกชนมีสัญญาณฟื้นตัวจากการลงทุนในหมวดเครื่องมือเครื่องจักร สะท้อนจากปริมาณนำเข้าสินค้าทุนขยายตัวต่อเนื่องที่ 13.7%  ขณะที่การลงทุนในหมวดก่อสร้าง สะท้อนจากภาษีการทำธุรกรรมอสังหาริมทรัพย์กลับมาขยายตัวที่ 40.4% จากปัจจัยฐานต่ำหลังจากได้มีการเร่งโอนจากมาตรการลดค่าธรรมเนียมการโอนและการจดจำนองในช่วงต้นปี 2559ด้านจำนวนนักท่องเที่ยว ที่เดินทางเข้าประเทศไทยในเดือนพ.ค. 2560 จำนวน 2.59 ล้านคน ขยายตัว 4.6%  ทำให้ช่วง 5 เดือนแรก ปี 2560 จำนวนนักท่องเที่ยวเพิ่มเป็น 14.61 ล้านคน เป็นอีกปัจจัยหนึ่งที่ช่วยให้เศรษฐกิจเดือนพ.ค. 2560 ขยายตัวได้ต่อเนื่อง